നികുതി വെട്ടിച്ച് കടത്താന് ശ്രമിച്ച 31 ലക്ഷത്തിെന്റ സ്വര്ണം പിടികൂടി തൃശൂര്: നികുതി വെട്ടിച്ച് കടത്താന് ശ്രമിച്ച 31 ലക്ഷം രൂപയുടെ സ്വര്ണം സംസ്ഥാന ജി.എസ്.ടി ഇന്റലിജന്സ് പിടികൂടി. തൃശൂരില് നിന്നും കരുനാഗപ്പള്ളിയില് നിന്നുമാണ് 31.10 ലക്ഷം വില വരുന്ന 661.6 ഗ്രാം സ്വര്ണം പിടികൂടിയത്. ഉത്തരേന്ത്യയില് നിന്ന് തൃശൂര് നഗരത്തിലെ സ്വര്ണ മൊത്തവ്യാപാര സ്ഥാപനത്തിലേക്ക് കൊണ്ടുവന്നതായിരുന്നു സ്വര്ണമെന്നാണ് പറയുന്നത്. 20.6 ലക്ഷം രൂപ വില വരുന്ന 425.6 ഗ്രാം സ്വര്ണാഭരണങ്ങളാണ് തൃശൂര് ഇന്റലിജന്സ് സ്ക്വാഡ് നാല്, തൃശൂരില് പള്ളികുളം റോഡില് നിന്ന് പിടികൂടിയത്. 1.24 ലക്ഷം രൂപ ഈടാക്കി. ഇന്റലിജന്സ് വിഭാഗം സംസ്ഥാന ഓഫിസര് ടി.ഇ. ഫൈസലിെന്റ നേതൃത്വത്തില് അസി. ടാക്സ് ഓഫിസര്മാരായ കെ. രവി, വില്സണ്, കെ. നസീര്, കെ.എ. സുധീര്, സമീറ, ജിജി, ജീവനക്കാരനായ കെ.ബി. അനൂപ് എന്നിവരുടെ നേതൃത്വത്തിലാണ് പരിശോധന നടത്തിയത്. 10.5 ലക്ഷം രൂപയുടെ 236 ഗ്രാം ഉരുക്കിയ സ്വര്ണമാണ് മതിയായ രേഖകളില്ലാതെ കരുനാഗപ്പള്ളിയില് നിന്ന് ജി.എസ്.ടി ഇന്റലിജന്സ് സ്ക്വാഡ് നമ്ബര് മൂന്ന് പിടികൂടിയത്. 63 ലക്ഷം ഈടാക്കി. ഇന്റലിജന്സ് വിഭാഗം നികുതി ഓഫിസര് എസ്. രാജീവിെന്റ നേതൃത്വത്തില് അസി. ടാക്സ് ഓഫിസര്മാരായ ബി. രാജേഷ്, എസ്. രാജേഷ്കുമാര്, ബി. രാജീവ്, ജീവനക്കാരനായ പി. ശ്രീകുമാര് എന്നിവരടങ്ങിയ സംഘമാണ് പരിശോധന നടത്തിയത്.